EkBass/fiwiki-20250220-pages-articles huggingface dataset:
M.A.S.H. – armeijan liikkuva kenttäsairaala

M.A.S.H. – armeijan liikkuva kenttäsairaala on vuonna 1970 ensi-iltansa saanut yhdysvaltalainen musta komedia ja draamaelokuva, jonka on ohjannut Robert Altman. Elokuva sijoittuu Korean sotaan ja kertoo yhdysvaltalaisesta liikkuvasta kenttäsairaalasta (Mobile Army Surgical Hospital) ja sen henkilökunnasta. Elokuva kuvaa liikkuvan kenttäsairaalan 4077:n värvättyjen nuorten kirurgien ja sairaanhoitajien elämästä sodan kauhujen keskellä. Piristystä arkiseen ahertamiseen haetaan muun muassa alkoholista ja kepposista. Pääosissa näyttelevät Donald Sutherland ja Elliott Gould. Elokuva perustuu Richard Hookerin samannimiseen romaaniin. Elokuva keräsi viisi Oscar- ehdokkuutta ja sai laajasti suosiota niin kriitikoiden kuin yleisönkin keskuudessa. Valmistumisvuonnaan 1970 Cannesin elokuvajuhlilla M.A.S.H. sai pääpalkinnon eli kultaisen palmun. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. ==Televisiosarja== Elokuvasta tehtiin myöhemmin menestyksellinen televisiosarja, jota kuvattiin yksitoista tuotantokautta (1972–1983). Televisiosarjan pääosissa näyttelivät muun muassa Alan Alda, Wayne Rogers, Mike Farrel ja Loretta Swit. Televisiosarjan päätösjakso Yhdysvalloissa 28. helmikuuta 1983 keräsi ruudun ääreen 125 miljoonaa katsojaa, enemmän kuin mikään televisio-ohjelma Yhdysvalloissa sitä ennen.Tieteen kuvalehti Historia 9/2014, s.78 == Rooleissa == == Palkintoja == * Kultainen palmu, paras elokuva, 1970 * Golden Globe, paras elokuva (musikaali/komedia), 1971 * Oscar, paras romaanisovitus, 1971 Oscar- ehdokkuudet * Paras elokuva: Ingo Preminger * Paras ohjaus: Robert Altman * Paras naissivuosa: Sally Kellerman * Paras leikkaus: Danford B. Greene BAFTA- ehdokkuudet * Paras elokuva * Paras ohjaus: Robert Altman * Paras miespääosa: Elliott Gould * Paras leikkaus: Danford B. Greene * Paras äänitys: Don Hall, David Dockendorf ja Bernard Freericks. == Lähteet == == Aiheesta muualla == * Mash Mash Luokka:Parhaan sovitetun käsikirjoituksen Oscar-palkinnon saaneet elokuvat Luokka:Kultainen palmu -palkitut elokuvat Luokka:Golden Globe -palkitut elokuvat Luokka:Robert Altmanin ohjaamat elokuvat Luokka:Elokuvat Korean sodasta Luokka:Elokuvat terveydenhoidosta
Lohko A jalkapallon maailmanmestaruuskilpailuissa 1994

Vuoden 1994 jalkapallon MM-kisojen alkulohkossa A pelasivat Kolumbia, Romania, Sveitsi ja Yhdysvallat. == Ottelut == 18\. kesäkuuta 1994 22\. kesäkuuta 1994 26\. kesäkuuta 1994 == Aiheesta muualla == * Rsssf.com-sivuston tilasto Luokka:Jalkapallon maailmanmestaruuskilpailut 1994
You Could Be Mine

You Could Be Mine on Guns N’ Rosesin kappale albumilta Use Your Illusion II. Kappale on ensimmäinen single, jossa yhtyeen toinen rumpali Matt Sorum esiintyy. Kappale on yksi Guns N’ Rosesin suosituimmista, ja se tunnetaan sen nopeasta rumpukompista. Single nousi Suomen virallisen singlelistan sijalle 1. Kappaletta käytetään Terminator 2 – Tuomion päivä -elokuvassa. Sen musiikkivideota ei voitu lakiasioiden takia sisällyttää Welcome to the Videos -DVD:lle, koska video sisältää otteita elokuvasta. == Lähteet == Luokka:Guns N’ Rosesin kappaleet Luokka:Vuoden 1991 kappaleet
Sigrid Backman

Sigrid Sofia Backman (1. joulukuuta 1880 Helsinki – 26. toukokuuta 1938Wikiaineisto: Kuka kukin oli 1961 Helsinki) oli suomenruotsalainen kirjailija. Hänen vanhempansa olivat pernajalaissyntyinen ylijunailija Karl Viktor Backman ja porvoolainen Sofia Charlotta Törngren. Hän pääsi tyttökoulusta 1899 ja sitten kotona asuen hän ryhtyi kirjoittamaan. Hän oli itsenäinen naisena ja ihmisenä. Backmanin tyyli ei ollut modernistinen, joten hän jäi taustalle Edith Södergranin rinnalla, ja hänet sivuutti aikakauden nokkela ja itsetietoinen kirjallinen sukupolvi, joka otti etäisyyttä perinteisiin muotoihin ja suosittuun kerrontatyyliin. Backman oli kuitenkin suuremmassa määrin kuin moni kollegansa 1900-luvun alkupuoliskolla hyvin tietoinen aatekirjailija. Hänen ihannoiva kirjailijalaatunsa ja eettinen vakaumuksensa poikkesivat hyvin selvästi silloin vallalla olleesta tyylistä, ja hän kääntyi toisen lukijakunnan puoleen. Nyt Sigrid Backman nähdään kirjailijana, joka ei mukautunut silloisiin käsityksiin. Hän kirjoitti työläisistä ja talonpojista sekä yhteisönä että yksilöinä. Valtaeliitti oli tyytymätön häneen, koska hän ei hyväksynyt sisällissodan voittaneen valkoisen puolen väkivallantekoja. Hän ei tunnu saaneen minkäänlaista tukea hävinneeltä puolelta. Hän otti kantaa luonnon ja pienen puolesta konekulttuurin vieraannuttavaa vaikutusta vastaan. Hän kannatti hiljaisuutta, vaatimattomuutta ja pasifismia aikana, jolloin arvossa olivat usko kulttuurin kehittymiseen, yksilöllisyysuho ja kansalliskiihko. Hän kirjoitti hauskasti ja omaperäisesti. Teoksia ei ole suomennettu. == Teoksia == * Vindspel, 1913 * Hälleberget och Kavaljeren, 1914 * Guds barn. En liten berättelse om styrman Boström och fröken Ejder 1916 * Enda sonen, 1917 * Ålandsjungfrun 1919, vironnettu Ahvena neitsi, 1924 * Familjen Brinks öden, 1922, saksaksi Schicksal der Familie Brink, 1990 * Bostadsbolaget Sjuan i Lergränd, 1926 * Den gamla spinnrocken, 1929 * De fåvitska trollen, 1932 * Under Häxböles sol, 1935 == Palkinnot == * Valtion kirjallisuuspalkinto 1919 * SLS:n Granbergska priset 1920, 1933 == Lähteet == * Biografiskt lexikon för Finland ===Viitteet=== == Aiheesta muualla == * Luokka:Suomalaiset kirjailijat Luokka:Vuonna 1880 syntyneet Luokka:Vuonna 1938 kuolleet
Don’t Cry

Don’t Cry on Guns N’ Rosesin kappale, joka julkaistiin myös singlenä. Kappaleen ovat kirjoittaneet suurelta osalta Izzy Stradlin sekä Axl Rose. Siitä on olemassa kaksi versiota, ”Original”, joka julkaistiin Use Your Illusion I:llä, sekä ”Alternative”, joka julkaistiin Use Your Illusion II:lla. Original-versio nousi suureen suosioon. Vaikka kappale äänitettiin vasta 1991 yhtye soitti sitä jo uransa alkuaikoina. Kappale on tempoltaan rauhallinen. Kappaleen idea syntyi tytöstä, jota Izzy Stradlin tapaili. Axl Rose oli itse ihastunut kyseiseen tyttöön ja kun Rose istui The Roxy -klubin ulkopuolella tytön sanoessa hyvästejä, hän alkoi itkeä, jolloin tyttö lohdutti Rosea sanomalla hänelle ”Don’t Cry”. Tästä Stradlin’ ja Rose saivat idean ja kirjoittivat kappaleen pääpiirteisesti viidessä minuutissa. Musiikkivideossa Slashin selässä näkyy lappu jossa lukee Where’s Izzy? Lappu viittaa jo silloin omia teitään kulkeneeseen kitaristiin. Don’t Cryn musiikkivideon ohjaajaksi valikoitui uusi tulokas Andy Morahan, jonka johdolla yhtyeen oli määrä esiintyä yöaikaan kameroille Los Angelesin keskustassa sijaitsevan TransAmerica-pilvenpiirtäjän huipulla. Pääsy katolle oli varmistettu ja helikopterit kuvausryhmineen oli tilattu ja mittava budjetti odotti viimeistä hyväksyntääsä. Juuri ennen kuvauksia Izzy Stradlin lähetti virallisen kirjeen Guns N’ Rosesille ja sen agenteille. Izzy ilmoitti ettei tekisi enää yhtään videota, joiden katsoi olleen ponnettomia ja tuhoisan kalliita egotrippejä. Näyttävät kuvaukset järjestettiin sovittuna ajankohtana ilman Izzyä. Helikoptereiden lennellessä yläpuolella kuvaan tarttui ryvettyneen näköinen nuorukainen Shannon Hoon, joka oli ikään kuin paikkaamassa Izzyä. Blind Melon -yhtyeen laulajana tunnettu Shannon Hoon myös laulaa kappaleen kertosäkeen oktaavia korkeamman stemman. Axl Rose on kertonut Don’t Cryn olevan kaavailleensa kolmiosaisen trilogian ensimmäinen osa, muut kaksi ovat November Rain ja Estranged. == Aiheesta muualla == * Luokka:Guns N’ Rosesin kappaleet Luokka:Vuoden 1991 kappaleet
Harri Pursiainen

Harri Olavi Pursiainen (s. 17. marraskuuta 1957 Kuopio) oli liikenne- ja viestintäministeriön kansliapäällikkö huhtikuuhun 2021 asti. ==Koulutus== Pursiainen kirjoitti ylioppilaaksi Kuopion Puijonlaakson lukiosta 1976 ja valmistui oikeustieteen kandidaatiksi Helsingin yliopistosta 1979 pääaineenaan hallinto-oikeus. ==Ura== Pursiainen toimi tie- ja vesirakennushallituksessa lakimiehenä 1979–1984. Hän siirtyi liikenneministeriön nuoremmaksi hallitussihteeriksi 1984. Sen jälkeen hänet on nimitetty ministeriön vanhemmaksi hallitussihteeriksi 1985, hallitusneuvokseksi 1992. Pursiainen on toiminut ministeriön viestintämarkkinaosaston johtotehtävissä ensin yksikön päällikkönä 1989–1999, apulaisosastopäällikkönä ja ylijohtajana 2001–2006. Hänet nimitettiin viestintämarkkinaosaston apulaisosastopäälliköksi 1999, saman osaston osastopäälliköksi 2002 ja ministeriön kansliapäälliköksi 2006 ja 2011. Pursiainen toimi valtion edustajana Yleisradion hallintoneuvostossa ja hallituksessa 1985–1989. Hän työskenteli Euroopan komission tietoyhteiskunta- asioista vastaavalla pääosastolla 1994 ja toimi Euroopan unionin neuvoston teletyöryhmän ja audiovisuaalisen työryhmän puheenjohtajana 1999. Pursiainen on ollut Suomen osapuolen Saimaan kanavan kanavavaltuutettu 1. tammikuuta 2007 lukien. Hän johtaa muun muassa viestintähallinnon, radiohallinnon ja lehtiasiain neuvottelukuntia. Hän johtaa myös Saimaan kanavan komissiota ja on toinen Helsingin seudun maankäyttö- ja liikenneneuvottelukunnan puheenjohtajista sekä jäsen muun muassa turvallisuuskomiteassa ja valtion työnantajapolitiikan neuvottelukunnassa. ==Muu toiminta== Pursiainen on kirjoittanut kolumneja mm. digitaalitaloudesta sekä viestintä- ja liikennepolitiikasta eri lehtiin ja julkaisuihin, säännöllisesti mm. Tietoviikkoon, Talous-Sanomiin, Kauppalehteen ja Savon Sanomiin. ==Ansiomerkit== Pursiaiselle on myönnetty Suomen Valkoisen Ruusun komentajamerkki, sotilasansiomitali, Rajavartiolaitoksen ansioristi, moottoriliikenteen ansiomitali ja Viestiristi. ==Lähteet== *Kuka kukin on 2007 *Suomen lakimiehet 2006 ===Viitteet=== Luokka:Suomalaiset juristit Luokka:Liikenne- ja viestintäministeriön kansliapäälliköt Luokka:Vuonna 1957 syntyneet Luokka:Elävät henkilöt
Live and Let Die (kappale)

Live and Let Die on Paul ja Linda McCartneyn säveltämä ja sanoittama sekä George Martinin tuottama kappale, joka tehtiin James Bond -elokuvan Elä ja anna toisten kuolla (1973) tunnuskappaleeksi. Sen esittivät alun perin Paul McCartney ja Wings-yhtye. Guns N' Roses teki kappaleesta coverin vuonna 1991. Molemmat versiot menestyivät hyvin singlelistoilla. ==Alkuperäinen versio== Kun edellisten Bond-elokuvien säveltäjä John Barry oli jättäytynyt sivuun Bondeista, Apple Recordsin johtaja Ron Kass pyysi vanhaa kaveriaan Paul McCartneya tekemään seuraavan Bond-elokuvan tunnuskappaleen. McCartney on kertonut Bond-kappaleen tekemisen olleenkin yksi hänen pienistä ambitioistaan. McCartney luki elokuvan käsikirjoituksen ja kirjoitti suurimman osan kappaleesta. Hänen vaimonsa Linda kirjoitti reggae-tyylisen keskiosan ("what does it matter to you..."). Paul soitti Beatles-tuottaja George Martinille ja pyysi tätä tekemään kappaleeseen sovituksen. Martin käytti sovituksessaan suurta orkesteria. Laulajina toimivat Paul, Linda ja Eric Stewart. Kappale alkaa rauhallisesti Paulin laululla ja pianolla, ja voimistuu kohta pauhaavaksi orkesteriksi. Martin äänitti Paulin laulun kappaleelle kaksinkertaisena, mikä saa sen kuulostamaan vahvemmalta. Koska McCartney lauloi niin tarkasti, kaksoisääntä kuitenkaan tuskin havaitsee. Bond-tuottaja Harry Saltzman ei aluksi ymmärtänyt Paul McCartneyn merkitystä ja ehdotti Martinille, että laulun voisi esittää esimerkiksi Thelma Houston. Martin ja ohjaaja Guy Hamilton saivat kuitenkin taivuteltua Saltzmanin hyväksymään McCartney laulajaksi. Elokuvassa kappaleen esittää McCartneyn lisäksi myös B. J. Arnau. McCartney sai 15 000 punnan palkkion. Martin sävelsi elokuvan muun musiikin. Paul McCartney ja Wings esittivät kappaleen ensi kertaa julkisesti keväällä 1973 yhden tunnin televisio-erikoislähetyksessä James Paul McCartney. Elokuvan ensiesitys oli saman vuoden kesäkuussa. Kappale nousi Britannian singlelistan sijalle 9 ja Yhdysvaltain listan sijalle 2. George Martin sai kappaleesta Grammyn parhaasta laulusäestyksellisestä instrumentaalisovituksesta, ja kappale sai Oscar-ehdokkuuden parhaasta elokuvalaulusta. === Kappaleet === ==== Britannian 7" vinyyli ==== ;A-puoli # Live and Let Die ;B-puoli # * I Lie Around === Aiheesta muualla === * Discogs == Guns N’ Rosesin versio == Guns N’ Rosesin versio kappaleesta julkaistiin singlenä joulukuussa 1991. Singlen B-puolena oli painoksesta riippuen kappaleen Wembley Stadiumilla nauhoitettu liveversio tai liveveto kappaleesta ”Shadow of Your Love. Single nousi Suomen virallisen listan sijalle 1.Listalevyt === Kappaleet === ==== Euroopan 7" vinyyli ==== ;A-puoli # ;B-puoli # * ==== USA:n promokasetti ==== # # # === Aiheesta muualla === * Discogs == Lähteet == Luokka:Vuoden 1973 kappaleet Luokka:Paul McCartneyn kappaleet Luokka:Wings Luokka:Guns N’ Rosesin kappaleet Luokka:Brittiläiset rockkappaleet Luokka:James Bondin musiikki
Pretty Tied Up

Pretty Tied Up on Guns N' Rosesin säveltämä kappale. Izzy Stradlin sävelsi sen suurimmalta osalta. Kappale ei menestynyt listoilla kovin hyvin. Kappale on Use Your Illusion II:n lisäksi myös albumilla Live Era '87-'93. Luokka:Guns N’ Rosesin kappaleet Luokka:Vuoden 1992 kappaleet
Shunsuke Kiyokiba

Shunsuke Kiyokiba (, s. 11. tammikuuta 1980 Ube, Yamaguchin prefektuuri) on japanilainen laulaja. Hän aloitti uransa vuonna 2001 Exile-popyhtyeen laulajana mutta ryhtyi vuonna 2006 sooloartistiksi. Kiyokiba syntyi Uben kaupungissa Yamaguchin prefektuurissa. Laulajan urasta unelmoinut Kiyokiba osallistui paikallistelevision koe-esiintymiseen ja herätti paikakunnalle tulleen levy-yhtiön tuottajan huomion. Muutettuaan Tokioon hän aloitti toisena suuren suosion saavuttaneen Exile-yhtyeen laulajista. Ensimmäisen oman kappaleensa Itsuka... Kiyokiba levytti vuonna 2005 ja jätti yhtyeen seuraavan vuoden keväällä lähteäkseen soolouralle laulaja-lauluntekijänä. Kiyokiba on sen jälkeen julkaissut useita albumeita ja esiintynyt monilla kiertueilla ympäri maata. Hän on järjestänyt myös neljä kertaa (2004, 2005, 2008 ja 2010) kiertävän näyttelyn kirjoittamistaan sanoituksista ja runoista. Hänellä on ollut vuodesta 2012 viikoittainen radio-ohjelma Shunsuke Kiyokiba no Rockin’ the Doors Tokyo FM -radioasemalla. == Diskografia == # Kiyokiba Shunsuke – 19. lokakuuta 2005 # Kiyokiba Shunsuke Live ”Matsuri” (livealbumi) – 20. joulukuuta 2006 # Image – 5. syyskuuta 2007 # Kiyokiba Shunsuke 2007 (livealbumi) – 23. huhtikuuta 2008 # Kiyokiba Shunsuke Songs 2005–2007 (kokoelma-albumi) – 18. maaliskuuta 2009 # Rockin’ the Door – 8. heinäkuuta 2009 # Flying Jet – 30. syyskuuta 2009 # Rock & Soul – 24. marraskuuta 2010 # Rock & Soul 2010–2011 Live (livealbumi) – 29. kesäkuuta 2011 # Love Songs ~Ballad Selection~ (kokoelma-albumi) – 7. joulukuuta 2011 # Rolling My Way (livealbumi) – 7. joulukuuta 2011 # Fighting Men – 6. helmikuuta 2013 # Rock & Soul 2013 ”Fighting Men” Tour Final (livealbumi) – 17. joulukuuta 2013 # Utaiya Best Vol. 1 (kokoelma-albumi) – 5. maaliskuuta 2014 # My Sounds – 10. syyskuuta 2014 # FACT – 16. syyskuuta 2015 # REBORN – 29. maaliskuuta 2017 Lähde: == Lähteet == == Aiheesta muualla == * Shunsuke Kiyokiba Official Website Luokka:Japanilaiset laulajat Luokka:Vuonna 1980 syntyneet Luokka:Elävät henkilöt
Hornussaus

Hornussaus on sveitsiläinen urheilulaji, joka muistuttaa pesäpallon ja golfin välimuotoa. Laji on saanut nimensä pelissä lyötävästä kiekosta, jota kutsutaan nimellä "Hornuss" tai "Nouss" (suomeksi herhiläinen). Nimi viittaa ääneen, jonka kiekko tekee lentäessään ilman halki jopa 300 kilometrin tuntinopeudella. ==Pelivälineet== * Ramppi: Nouss-kiekko lyödään matkaan kevyestä metallista ja teräksestä tehdystä rampista. Nouss asetetaan rampin kärkeen. * Nouss: Nouss-kiekot valmistettiin alun perin kivestä tai luusta, mutta vuodesta 1973 niissä on käytetty synteettistä materiaalia. Nouss painaa 78 grammaa. * Maila: Hornussauksen alkuaikoina 260 cm pitkä taipuisa maila tehtiin puusta, metallista tai lasikuidusta. Vuodesta 1990 mailaa on valmistettu hiilikuidusta. Mailan päässä on sylinterinmuotoinen vaahterankappale "Träft". * Schindel: Nouss-kiekon pyydystämisessä käytettävät Schindel-levyt on tehty puusta tai synteettisestä materiaalista. Ne painavat noin 4 kilogrammaa. ==Historia== Aikaisimmat maininnat hornussauksesta löytyvät asiakirjoista vuodelta 1625. 1800-luvulla tämä amatööriurheilulaji oli erittäin suosittua Emmentalissa ja Entlebuchissa. Vuonna 1902 Sveitsissä perustettiin Liittovaltion Hornussaus-yhdistys, joka järjestää hornussaus- kilpailuja joka kolmas vuosi. Vuonna 1988 liittoon kuului 232 joukkuetta ja 6 900 jäsentä. ==Aiheesta muualla== * http://www.hgepsach.ch/ Hornussaus-sivusto Luokka:Sveitsin urheilu Luokka:Urheilulajit
Knockin’ on Heaven’s Door

”Knockin’ on Heaven’s Door” on Bob Dylanin säveltämä ja sanoittama kappale, joka kertoo kuolettavasti haavoittuneen sheriffin viimeisistä ajatuksista. Sam Peckinpahin ohjaaman lännenelokuvaa Pat Garrett ja Billy the Kid (1973) varten tehty kappale oli menestys. Laulussa on neljä sointua ja ne tulevat seuraavassa järjestyksessä: G, D, Am7, Am7, G, D, C, C. Soinnut kulkevat samalla tavalla läpi koko kappaleen. Kappale valittiin vuonna 2004 sijalle 190 Rolling Stone -lehden jutussa ”kaikkien aikojen 500 parasta laulua”. == Cover- versioita == Coverin kappaleesta omalla sovituksella ovat tehneet ainakin Dave Lindholm, Eric Clapton, Guns N’ Roses, Television, Avril Lavigne, Warren Zevon, The Grateful Dead, Bob Marley, Bryan Ferry, Mark Knopfler, Wyclef Jean, Roger Waters, Givan Tichy, The Sisters of Mercy, Seether, Cold Chisel, U2, Guided by Voices, Daniel Lioneye, Bon Jovi, Randy Crawford, Beau Jocques, Chaozz, Zé Ramalho, Rick Devin ja John Daly. Suomeksi kappaleen on sanoittanut Pertti Reponen nimellä ”Olen jäänyt oven taa”. Kappale löytyy Aimo Jaaran sooloalbumilta Arkinen laulu (1976). === Guns N’ Roses -versio === Myös Guns N’ Rosesin versiosta tuli suosittu ja se löytyy albumeilta Use Your Illusion II, Live Era: ’87-’93 ja Greatest Hits. Kappale liittyi alun perin Guns N’ Rosesin esityslistaan, kun laulaja Axl Rose pahoinpideltiin sairaalakuntoon ja kolme päivää sairaalassa vietettyään hän ei saanut Dylanin kappaletta mielestään. Hänen kerrottuaan siitä Slashille tämä sanoi, että kappale soi myös hänen päässään. Kappaletta ei harjoiteltu alun perin ollenkaan, vaan yhtye päätti eräässä konsertissaan esittää sen spontaanisti. Kappale päätyi nykyiseen muotoonsa samaisessa konsertissa, kun Axl häipyi yllättäen lavalta ja Slashin oli kehitettävä nopeasti jotain bluespainotteista kitarasooloa, jotta yleisön mielenkiinto säilyisi. Myöhemmin vuonna 1987 yhtyeen läheinen ystävä ja roudari Todd Crew menehtyi huumeisiin Slashin hotellihuoneessa ja aina kappaleen alkaessa tai loppuessa joku yhtyeen jäsenistä osoitti kappaleen omistettavan hänen muistolleen. Guns N’ Rosesilla on kappaleesta kaksi sovitusta, toista he käyttivät vain live-esityksissä vuodesta 2002 eteenpäin ja toinen on studioversio. Luokka:Vuoden 1973 kappaleet Luokka:Bob Dylanin kappaleet Luokka:Guns N’ Rosesin kappaleet
Mega Man X3

Mega Man X 3 () on Capcomin kehittämä ja julkaisema tasohyppely, joka on julkaistu vuonna . Peli julkaistiin SNES:lle, Windowsille ja myöhemmin myös PlayStationille. Peli on Mega Man X -sarjan kolmas osa. Edeltäjiinsä verrattuna peli sisälsi varsin vähän uudistuksia - merkittävin uusi ominaisuus oli X:n mahdollisuus löytää neljä erilaista ohjattavaa panssariajoneuvoa. Myös Zero oli tässä pelissä ensimmäistä kertaa pelattavana hahmona, vaikkakin rajallisesti. Esimerkiksi pomotaistelut on yhtä lukuun ottamatta pelattava X:llä, ja Zero poistuu pelistä yhden kuoleman jälkeen. == Tarina == Eletään vuotta 21XX. Kaikki Maverickit näyttävät rauhoittuneen kiitos reploiditiedemies Dr. Dopplerin. Hänen ainutlaatuinen Neuro Computer -keksintönsä on onnistunut pidättämään kaiken epänormaalin käytöksen reploideissa jotteivat ne sekoaisi. Mutta parin kuukauden päästä tästä Maverickit yhtäkkiä ilmaantuivat ja alkoivat kapinoida. Maverick Hunterit epäilivät Dr. Dopplerin olevan kaiken takana. Niinpä he lähettivät X:n ja Zeron tuhoamaan kaikki Maverickit ja tuomaan Dr.Dopplerin oikeuteen. Mutta pian X:n ja Zeron oli palattava takaisin tukikohtaan puolustamaan sitä. Sitten he lähtivät hoitelemaan tehtäväänsä. Hoideltuaan Dr. Dopplerin miehet Dr. Cain sai selville että Dr. Doppler oli rakentamassa uudenlaista taisteluruumista, jollaista ei ole ennen nähty. Dr.Cain ensin luuli että Dr. Doppler rakensi sen itseään varten, mutta käykin ilmi, että se on Sigmaa varten. X ja Zero eivät oikein voineet uskoa, että hän oli yhä elossa. Syy siihen oli, että Sigman oikea muoto oli tietokonevirus. Niinpä X ja Zero joutuivat tekemään lopun Sigmasta. X voitti Sigman taistelussa jälleen, ja lopuksi Zero (tai vaihtoehtoisessa lopussa Doppler) käytti antivirus-ohjelmaa Sigmaan tuhotakseen hänet. Mutta Sigma ei kuitenkaan tuhoutunut lopullisesti. == Eroja eri versioiden välillä == Peli julkaistiin alun perin Super Nintendo Entertainment Systemille vuonna 1995. Myöhemmin julkaistut PlayStation-, Saturn- ja Windows-versiot sisälsivät muutamia animaatiopätkiä sekä uudelleenmiksatun soundtackin. Lisäksi näissä versioissa on muistitallennus SNES-versiossa jaettavien salasanojen asemesta. Kuten X2:n kohdalla, on pelin alkuperäinen SNES-versio nykyään varsin harvinainen ja haluttu peli. ==Lähteet== == Aiheesta muualla == * * Mega Man X3 MMHP.net-sivustolla X3 Luokka:Windows-pelit Luokka:Super Nintendo Entertainment System -pelit Luokka:PlayStation-pelit Luokka:Vuoden 1995 videopelit
Varanginvuono

Varanginvuono (norj. Varangerfjorden, ) on Norjan Finnmarkin läänissä sijaitseva noin 100 km pitkä, itään aukeava Barentsinmeren lahti. Länsiosassaan ”vuono” on noin kahdeksan kilometriä leveä, mutta suuosa on Vuoreijan ja Kirkkoniemen kaupunkien välillä kymmeniä kilometrejä. Varanginvuonon pohjoisrannalla Varangin niemimaalla sijaitsevat Vesisaaren ja Vuoreijan kunnat, etelärannalla Etelä-Varanki ja lahden perällä Uuniemi. Vuonon rannat ovat karuja ja kallioisia, mutta linturikkaita. == Lähteet == == Kirjallisuutta == * Luokka:Barentsinmeren lahdet Luokka:Norjan vuonot Luokka:Finnmarkin läänin maantiede Luokka:Murmanskin alueen lahdet
Abisko Östran rautatieasema

Abisko Östran rautatieasema (, ) on Ruotsin rataverkon liikennepaikka Abiskon kylässä Kiirunan kunnassa Norrbottenin läänissä Pohjois-Ruotsissa. Liikennepaikka sijaitsee rataosalla Kiiruna–Narvik, niin kutsutun Malmiradan (Malmbanan) varrella. Liikennepaikan etäisyys Tukholman keskusrautatieasemalta on 1505,9 ratakilometriä. Liikenteenohjaustoiminnot hoidetaan keskitetysti Bodenin keskusrautatieasemalla sijaitsevasta liikenteenohjauskeskuksesta käsin. Nykyisin Abisko Östran liikennepaikkaa käytetään pääasiassa junien kohtaamisiin. Asemalla pysähtyvät myös rataosan kaikki henkilöjunat. == Asemarakennus == Abisko Östran asemarakennus on samassa suuressa tiilirakennuksessa kuin alkuperäinen sähköradan muuttaja-asema, joka rakennettiin radan sähköistyksen myötä vuonna 1915. Muuttajalaitteistolla muutettiin valtakunnan sähköverkosta saatavan sähkön 50 hertsin taajuus sähkövetureille sopivaksi 162/3 hertsin taajuudelle. Luokka:Kiirunan liikenne Luokka:Norrbottenin rautatieliikennepaikat
Aku Ankan juhlasarjat 6

Aku Ankan juhlasarjat 6 on Aku Ankan juhlasarjat -kirjasarjan kuudes osa. Kirja sisältää Carl Barksin tarinoita 1940-, 50- ja 60-luvuilta. Joukossa on Suomessa aikaisemmin julkaisematon tarina Kukkia ja mehiläisiä (Donald's Posy Patch), muut tarinat on julkaistu aiemmin joko sellaisenaan tai lyhennettyinä versioina. Kirjan kansikuvana on Barksin öljyvärityö Vacation Panel vuodelta 1972. Esipuheena on Markku Kivekkään kirjoittama Carl Suuren synttärit, jossa kerrotaan Carl Barksin 95-vuotispäivästä. == Tarinat == Tarinakoodi Suomenkielinen nimi Alkukielinen nimi Suomentaja Sivuja W VP 1-01 Leirielämää Donald Duck in Vacation Time Aku Ankan toimitus 33 W WDC 53-02 Lattajalat lainehilla The Tramp Steamer Markku Saarinen 10 W WDC 243-01 Kalkkunankaatajat Turkey Trouble Aku Ankan toimitus 10 W US 17-02 Kylmä kauppa A Cold Bargain Markku Saarinen 27 W OS 1150-02 Televisionkatselua ja karvaita totuuksia A Sticky Situation Aku Ankan toimitus 8 W WDC 80-02 Kukkia ja mehiläisiä Donald's Posy Patch Jukka Heiskanen 10 W OS 275-02 Aku Ankka muinaisessa Persiassa Ancient Persia Juhani Tolvanen 24 W WDC 45-02 Vetinen taisto Rival Boatmen Mary A. Wuorio 10 W WDC 269-02 Tehtaan varjossa A Matter of Factory Aku Ankan toimitus 10 W US 32-01 Tosi kuin vesi That's No Fable! Aku Ankan toimitus 18 == Lähteet == * I.N.D.U.C.K.S. Luokka:Carl Barks -kokoelmat Luokka:Vuoden 1996 kirjat
Yesterdays

”Yesterdays” on yhdysvaltalaisen rockyhtye Guns N’ Rosesin kappale ja singlejulkaisu. ”Yesterdays” on kolmas kappale yhtyeen neljännellä studioalbumilla Use Your Illusion II, ja kappale julkaistiin albumin kolmantena singlenä vuonna 1992. Kappaleen ovat kirjoittaneet yhtyeen laulaja Axl Rose sekä West Arkeen, Del James ja Billy McCloud. Yhdysvalloissa Billboard Hot 100 -singlelistalla ”Yesterdaysin” paras sijoitus oli 72 ja Hot Mainstream Rock Tracks -listalla 13. Britannian singlelistalla kappale nousi kahdeksanneksi. Kappale on myös mukana yhtyeen vuonna 2004 julkaisemalla kokoelma-albumilla Greatest Hits. Kappaleesta on tehty myös musiikkivideo, jonka ohjasi Andy Morahan. == Kappaleet == ;A-puoli # ;B-puoli # * == Lähteet == Luokka:Guns N’ Rosesin kappaleet Luokka:Vuoden 1991 kappaleet
Abiskon kansallispuisto

Abiskon kansallispuisto on kansallispuisto Kiirunan kunnassa Norrbottenin läänissä Pohjois-Ruotsissa lähellä Norjan rajaa. Se on perustettu vuonna 1909 ja on pinta-alaltaan 77 neliökilometrin laajuinen. Kansallispuisto rajoittuu Torniojärveen ja ulottuu siitä noin viidentoista kilometrin päähän lounaaseen. Se sijaitsee noin 200 kilometriä napapiirin pohjoispuolella. Abiskon kansallispuiston tavoitteina on säilyttää pohjoinen tunturimaisema luonnontilaisena ja samalla mahdollistaa tieteellinen tutkimus. Kansallispuisto on suosittu matkailukohde. Kansallispuiston luontopolku Kungsleden seurailee vuorijonoa ja alkaa pienestä Abiskon kylästä. Myös Kalottireitti kulkee kansallispuiston lävitse. Alueella on useita majoittumismahdollisuuksia sekä itse alueella että Abiskon kylässä. Abisko Turiststation -nimisen rautatieseisakkeen lähellä on kansallispuiston kävijöiden suosima majatalo. Abisko snow.jpg|Kansallispuiston tunturimaisemaa talvella Kungsleden.jpg|Kungsleden National parks of Sweden numbers.png|Kansallispuiston sijainti on merkitty luvulla 2. == Lähteet == == Aiheesta muualla == * Abisko nationalpark * Abisko Fjällturer * Abisko Turiststation Luokka:Kiirunan kunta Luokka:Ruotsin kansallispuistot Luokka:Ruotsin Natura-alueet
Red Cross Magazine

Red Cross Magazine oli yhdysvaltalainen aikakauslehti. Ensimmäinen numero julkaistiin vuonna 1917. Lehti sisälsi pääasiassa kuvitettuja novelleja ja ensimmäisen maailmansodan kuvauksia. Red Cross Magazine lakkautettiin syyskuussa 1920. Luokka:Yhdysvaltalaiset aikakauslehdet
Ralf Långbacka

Ralf Runar Långbacka (20. marraskuuta 1932 Närpiö – 27. heinäkuuta 2022 Helsinki)Kuka kukin on 2007, Otava 2006 oli suomenruotsalainen teatteri- ja elokuvaohjaaja sekä käsikirjoittaja. Hänen isänsä oli opettaja ja kirjailija Runar Långbacka, ja hänen poikansa on näyttelijä Mats Långbacka. Långbacka teki pääosan urastaan ohjaajana ja teatterinjohtajana Helsingin ja Turun suomen- ja ruotsinkielisissä teattereissa. Hän ohjasi elokuvan Herra Puntila ja hänen renkinsä Matti, ja joitakin sarjoja televisiossa. Vuonna 2004 Långbacka nimitettiin taiteen akateemikoksi. Långbacka kuoli 89-vuotiaana pitkäaikaisen sairauden uuvuttamana Helsingissä heinäkuussa 2022. == Elämäkerta == Långbacka opiskeli kirjallisuutta Åbo Akademissa ja teki pro gradu -työnsä Eino Kaliman Tšehov-tulkinnoista. Hän tutustui moderniin teatteriin opiskeluaikanaan Berliinissä ja Münchenissä, sekä toimiessaan Helsingin Lilla Teaternissa. 1950-luvun teatterimaailmassa keskusteltiin illuusioteatterin ja teatraalisen teatterin hyvistä ja huonoista puolista, ja omassa ohjaustyössään Långbacka loi jonkinlaista synteesiä niiden välille. Långbacka nimitettiin Turun ruotsalaisen teatterin johtajaksi vuonna 1960. Hän siirtyi Kansallisteatteriin ohjaajaksi 1963, ja opetti samaan aikaan teatterikorkeakoulussa. Vuonna 1965 hän tuli Svenska Teaternin taiteelliseksi johtajaksi. 1980-luvulla hän toi Helsingin kaupunginteatteriin joukon klassikoita, kuten Peer Gynt ja Tšehovin Lokki. Hän panosti myös musiikkiteatteriin ja antoi tilaa Jorma Uotisen tanssiryhmälle. == Teokset == * * * * * == Ohjauksia == * Herra Puntila ja hänen renkinsä Matti * Prinsen * Wozzeck == Palkintoja == * Kritiikin kannukset 1963 * Turun teatterikerhon palkinto 1973 ja 1977 *Pro Finlandia 1973 * Svenska litteratursällskapet i Finlandin palkinto 1982 * Mittnorden-palkinto 1984 * Svenska kulturfondenin juhlapalkinto 1989 * Suomen Teatterijärjestöjen Keskusliiton kultainen kunniamerkki 1993Suomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016. * Henrik Steffens -palkinto 1994 * Ruotsin ja Suomen kulttuurirahaston kunniapalkinto 1994 * Svenska Akademiens Finlandspris 1999 * Suomi-palkinto 2001 * Uudenmaan taidetoimikunnan Artium Cultori -palkinto 2002 == Lähteet == == Aiheesta muualla == * * * Luokka:Suomalaiset teatteriohjaajat Luokka:Suomalaiset teatterinjohtajat Luokka:Suomalaiset elokuvaohjaajat Luokka:Suomalaiset käsikirjoittajat Luokka:Akateemikot (Suomi) Luokka:Pro Finlandia -palkitut Luokka:Vuonna 1932 syntyneet Luokka:Vuonna 2022 kuolleet
Abisko

Abisko () on noin 110 asukkaan pientaajama () Kiirunan kunnassa Norrbottenin läänissä Pohjois-Ruotsissa. Pientaajaman pinta-ala on 11 hehtaaria, ja se sijaitsee Kiiruna–Narvik-malmiradan sekä eurooppatien E10 varrella, Torniojärven etelärannalla. Liikenneyhteydet ovat hyvät: Kiirunan ja Narvikin välillä kulkevat henkilöjunat pysähtyvät sekä Abisko Turiststationin seisakkeella että Abisko Östran rautatieasemalla. Abisko on tunnettu lähellä sijaitsevasta Abiskon kansallispuistosta. Kungsleden-luontopolku alkaa Abiskon kylästä ja seurailee Skandien vuorijonoa. Myös Kalottireitti kulkee kansallispuiston lävitse. ==Lähteet== == Aiheesta muualla == * Tietoa Abiskon alueella vaeltamisesta * ja Luokka:Ruotsin pientaajamat Luokka:Kiirunan kunta
Ain’t It Fun

Ain’t It Fun on Cheetah Chromen säveltämä musiikkikappale, jonka alkuperäinen esittäjä on Rocket From The Tombs -yhtye. Varhaisimman äänitetyn version tallensi The Dead Boys vuonna 1978. Guns N’ Roses on tehnyt kappaleesta coverin. == Guns N’ Rosesin versio == Kappaleella laulaa Hanoi Rocksin laulaja Michael Monroe ja kappaleessa on vaikutteita punk rockista. Kappale menestyi kohtuullisen hyvin ja päätyi yhtyeen kokoelmalevylle Greatest Hits. Levyllään The Spaghetti Incident? ”Gunnarit” omistivat kappaleen Stiv Batorsille. == Kappaleet == # # # Luokka:Vuoden 1978 kappaleet Luokka:Guns N’ Rosesin kappaleet
W Ursae Majoris

W Ursae Majoris eli W UMa on Ison karhun tähtikuviossa oleva kirkkaudeltaan muuttuva tähti. Tähti on lähekkäinen kaksoistähti, jossa kaksi tähteä kiertää hyvin lähellä toisiaan, niin että ne koskettavat toisiaan. Ainetta virtailee tähtien välillä. Tähdillä on yhteinen kaasukehä. Tähdet peittävät vuorotellen toisensa, ja niin tähden valo vaihtelee. W Ursae Majoris on W Ursae Majoris -tyyppisten pimennysmuuttujien malliesimerkki. Tähdet (tai ainakin toinen niistä on) ovat lähes oman Aurinkomme kaltaisia F-tyypin tähtiä, väriltään keltaisia-kellanvalkeita. Tähden valonvaihtelun jakso on noin 8 tuntia. ==W Ursae Majoris== *Noin 1 100 vuorokauden levyinen, 0,025 m:n levyinen liikkuva vaihteluaalto havaittu *Flare havaittu, 1,5 m 330 nm alueella == Katso myös == *Rochen silmukka *Kontaktikaksoistähti *Pimennysmuuttuja ==Aiheesta muualla== *W UMA Luokka:Pääsarjan tähdet Luokka:Kaksoistähdet
Civil War

Civil War on Guns N’ Rosesin säveltämä kappale. Kappale julkaistiin alun perin vuoden 1990 albumilla Nobody's Child: Romanian Angel Appeal ja sittemmin yhtyeen Use Your Illusion II -levyllä ja se menestyi hyvin singlemyynnissä päästen Mainstream Rock -listalla neljänneksi. Sanoituksiltaan kappale on sodanvastainen ja on vanhan kokoonpanon voimakkain kappale sanomaltaan. Kappale sisältää Lannistumaton Luke -elokuvasta lainatun sitaatin: Civil War on viimeinen kappale, jossa rumpali Steven Adler soittaa. Adlerin piti soittaa rumpuosuus 60 kertaa, jotta se onnistuisi. Tämän jälkeen Axl Rose erotti hänet yhtyeestä Adlerin huumeongelmista johtuen. Luokka:Guns N’ Rosesin kappaleet Luokka:Vuoden 1990 kappaleet Luokka:Sodanvastaiset laulut
Torniojärvi

Torniojärvi (, , ) on tunturijärvi Kiirunan kunnassa Norrbottenin läänissä Pohjois-Ruotsissa. Järven pinta-ala on 330 km² ja kokonaispituus 70 kilometriä. Se on Ruotsin seitsemänneksi suurin järvi. Järvi laskee kaakkoon Tornionjokea pitkin. Torniojärven rannalla sijaitsevat pieni Abiskon kylä sekä Abiskon kansallispuisto. Järven itäpäässä on myös järven nimeä kantava Torniojärven rautatieasema. Järviallas on jääkauden muovaama. Torniojärven suurin syvyys on 168 metriä ja se on näin Ruotsin toiseksi syvin järvi. Järveä peittää jääkuori joulukuusta kesäkuuhun. == Lähteet== === Viitteet === == Aiheesta muualla == Luokka:Kiirunan järvet Luokka:Tornionjoen valuma-alue (Ruotsin puolella)
Paristo (televisiosarja)

Paristo on Filmiteollisuus Finen tuottama vuosina 2002–2004 MTV3-kanavalla esitetty sketsisarja. Ohjelma keskittyi parisuhteiden omituisuuksien ja ongelmien, kuten miesten ja naisten kielen erojen kustannuksella nauramiseen. Sen pääosissa olivat Ria Kataja, Tiina Lymi, Ismo Apell ja Ilkka Heiskanen. Ohjaajana toimi Johanna Vuoksenmaa, joka myös käsikirjoitti sarjaa yhdessä Leo Viirteen ja Eppu Nuotion kanssa. ==Lähteet== Luokka:2000-vuosikymmenen suomalaiset sketsisarjat
Eurooppatie E10

Eurooppatie E10 on eurooppatie, joka alkaa Atlantin valtameren rannalta Å i Lofotenin kylästä ja kulkee Skandinavian pohjoisosan vuoriston halki, päättyen Luulajan kaupunkiin Perämeren rannalle. Vuoden 2007 lopussa E10 lyheni 30 kilometrillä, kun uusi Lofast-tieyhteys tunneleineen valmistui. Sen jälkeen reitti ei enää käytä Melbun ja Fiskebølin välistä lauttayhteyttä. Uuteen tieyhteyteen sisältyy seitsemän tunnelia, joiden yhteispituus on 15 kilometriä. ==Reitti== * Å i Lofoten (Moskenes) * Narvik * Riksgränsen * Kiiruna * Jällivaara * Ylikainuu * Töre * Luulaja Lähde: == Kuvia == Kuva:E10inAiLofoten.jpg|E10-tien läntinen pää Å:ssa Lofooteilla. Kuva:Scenery along European route E10 in Kiruna.jpg|Näkymiä E10:ltä Kiirunan luoteispuolelta lähellä Abiskon kylää. ==Lähteet== 10 Luokka:Norjan tiet Luokka:Ruotsin tiet
Alaeddine Yahia

Alaeddine Yahia (, s. 26. syyskuuta 1981 Colombes, Hauts-de-Seine, Ranska) on tunisialainen jalkapalloilija. Puolustajana pelaava Yahia edustaa Ranskan Ligue 2:ssa RC Lensia. ==Seuratasolla== Yahia pelasi ranskalaisessa En Avant Guingampissa 2002-2004, josta siirtyi elokuussa 2004 350 000 punnan siirtosummalla Valioliigan Southamptoniin kolmen vuoden sopimuksella.Saints sign Yahia BBC 24.8.2004 Viitattu 23.2.2012 Southamptonissa hän ei kuitenkaan pelannut otteluakaan ja siirtyi lainaksi takaisin Ranskaan, nyt AS Saint- Étienneen.Yahia joins St Etienne BBC 21.1.2005 Viitattu 23.2.2012 Hän edusti Les Vertsiä kauden 2005-2006 loppuun asti siirtyen CS Sedan Ardennes'en joukkueeseen. Yahia kuitenkin loukkaantui ennen kauden alkua ja oli poissa pelikentiltä kuusi kuukautta.Tunisia's Yahia out for six months BBC 20.7.2006 Viitattu 23.2.2012 Tammikuussa 2008 Yahia palasi pääsarjatasolle, kun hän siirtyi kauden 2007-08 loppuun ulottuvalla sopimuksella OGC Nicen joukkueeseen. Sopimus sisälsi option kahdesta vuodesta. Yahia kuitenkin lainattiin kesken kauden 2008–2009 Ligue 2:ssa pelaavaan RC Lensiin. Vuoden lainasopimuksen päätteeksi hän teki lopullisen sopimuksen seuran kanssa, joka nousi kaudeksi 2009-2010 Ligue 1:een. Maaliskuussa 2010 Yahia allekirjoitti Lensin kanssa vuoteen 2014 asti ulottuvan jatkosopimuksen.Prolongation de contrat pour Yahia RC Lens.fr 16.3.2010 Viitattu 23.2.2012 ===Maajoukkueessa=== Yahia pelasi vuoden 2004 olympiajoukkueessa sekä samana vuonna Afrikan-mestaruuden voittaneessa Tunisian joukkueessa. Vuoden 2006 kisoihin hän ei saanut seuraltaan lupaa. Vuoden 2006 MM-kisoissa Yahia oli mukana yhdessä ottelussa pelaten 34 minuuttia. Yahian ensimmäinen maaottelu oli 20. marraskuuta 2002 Egyptiä vastaan. Hän palasi takaisin maajoukkueen pariin kahden vuoden tauon jälkeen vuoden 2012 Afrikan kisojen karsintaottelussa Tšadia vastaan 11. elokuuta 2010. ==Saavutukset== * Afrikan–mestaruus: 2004 * Ligue 2 mestaruus: 2009 ==Lähteet== == Aiheesta muualla == *Alaeddine Yahian profiili LFP:ssä Luokka:Tunisialaiset jalkapalloilijat Luokka:Ranskantunisialaiset Luokka:Jalkapallon Afrikan mestarit Luokka:Vuonna 1981 syntyneet Luokka:Elävät henkilöt
Marcos Senna

Marcos Antonio Senna da Silva (s. 17. heinäkuuta 1976 São Paulo, Brasilia) on brasilialaissyntyinen espanjalainen jalkapalloilija, joka pelasi keskikenttäpelaajana. Hän edusti 11 vuoden ajan Espanjan Primera Divisiónin Villarrealia. Senna aloitti ammattilaisuransa Brasilian kolmosdivisioonan Rio Branco vuonna 1997. Ennen siirtymistään Espanjaan vuonna 2002 hän oli mukana voittamassa seurajoukkueiden maailmanmestaruutta Corinthiansin paidassa vuonna 2000. Villarrealia hän on edustanut Espanjan pääsarjanFicha del jugador LFP. Viitattu 30.6.2008. lisäksi myös UEFA Cupissa ja Mestarien liigassa, joista jälkimmäisessä seura ylsi välieriin vuonna 2006. Senna sai Espanjan kansalaisuuden heinäkuussa 2005. Koska hän ei ollut koskaan edustanut Brasiliaa kansainvälisellä tasolla, oli hän halutessaan vapaa edustamaan Espanjaa. Ensiesiintymisensä Espanjan maajoukkueessa hän teki 1. maaliskuuta 2006 ystävyysottelussa Norsunluurannikkoa vastaan. Hän kuului maajoukkueen kokoonpanoon vuoden 2006 MM-kilpailuissa ja 2008 EM-kilpailuissa, joista jälkimmäisessä Espanja voitti mestaruuden.Jugadores de la selección Fútbol en la Red. Viitattu 30.6.2008. Samalla hänestä tuli ensimmäinen brasilialaissyntyinen pelaaja, joka on voittanut Euroopan-mestaruuden. Sennan serkku Marcos Assunção on myös ammattilaisjalkapalloilija. == Saavutukset == Seurajoukkue * Brasilian pääsarjamestaruus: 2001 * Seurajoukkueiden maailmanmestaruus: 2000 Maajoukkue * Euroopan-mestaruus: 2008 == Lähteet == == Aiheesta muualla == * Marcos Senna Football Database -sivustolla Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt Luokka:Jalkapallon Euroopan mestarit
Puolitäydellinen luku

Puolitäydellinen luku on positiivinen kokonaisluku, joka on kaikkien tai vain joidenkin sen itseään pienempien tekijöidensä summa. Näin ollen myös kaikki täydelliset luvut ovat puolitäydellisiä. Esimerkiksi 12 on puolitäydellinen (mutta ei täydellinen) luku, koska sen itseään pienemmät tekijät ovat 1, 2, 3, 4 ja 6, ja 6 + 4 + 2 = 12. Kymmenen ensimmäistä puolitäydellistä lukua ovat 6, 12, 18, 20, 24, 28, 30, 36, 40 ja 42. Pienin pariton puolitäydellinen luku on 945. Jokaisen puolitäydellisen luvun monikerta on myös puolitäydellinen, ja jokainen luku muotoa 2^mp, jossa m on luonnollinen luku ja p alkuluku niin, että p < 2^{m+1}, on myös puolitäydellinen. Puolitäydellinen luku ei voi olla vajaa. Luonnollista lukua, joka on runsas mutta ei puolitäydellinen, kutsutaan oudoksi luvuksi. ==Lähteet== Luokka:Lukuteoria
Hair of the Dog (kappale)

Hair of the Dog on skottiyhtye Nazarethin kappale yhtyeen saman nimiseltä albumilta. Se julkaistiin vuonna 1975. == Kappaleet == ;A-puoli # ;B-puoli # * == Guns N’ Rosesin versio == Guns N’ Roses julkaisi kappaleen singlenä vuonna 1994. Warrantin rumpali Mike Fasano soittaa kappaleessa lyömäsoittimia. Kappaleen single ylsi Mainstream Rock -listalla sijalle 11. === Kappaleet === # # Luokka:Vuoden 1975 kappaleet Luokka:Guns N’ Rosesin kappaleet
Yhdistetty luku

Yhdistetty luku on positiivinen kokonaisluku, joka voidaan muodostaa kertomalla kaksi pienempää kokonaislukua keskenään. Yhdistetty luku on siis jaollinen myös joillakin muilla luvuilla kuin luvulla itsellään ja luvulla 1. Toisin sanoen sillä on useampia tekijöitä kuin se itse ja luku 1. Esimerkiksi 14 on yhdistetty luku, koska se jakautuu tekijöihin 2 ja 7 (2 × 7).http://opinnot.internetix.fi/fi/muikku2materiaalit/peruskoulu/ma/ma1/5_luonnollisten_lukujen_jakaminen_alkutekijoihin/5.1_alkuluvut?C:D=2013779&m;:selres=2013779 == Ominaisuuksia == * Kaikki lukua 2 suuremmat parilliset luvut ovat yhdistettyjä, koska ne ovat kahdella jaollisia. Jos mukaan otetaan kaikki viidellä jaolliset luvut, saadaan helppo tunnistussääntö luvuille: Kaikki numeroihin 0, 2, 4, 5, 6 ja 8 päättyvät yli yksinumeroiset luvut ovat yhdistettyjä lukuja. * Pienin yhdistetty luku on 4. * Jokainen yhdistetty luku voidaan ilmoittaa alkulukujen tulona (aritmetiikan peruslause) * Lukua viisi suuremmille yhdistetyille luvuille n pätee: (n-1)! \,\,\, \equiv \,\, 0 \pmod{n} eli kertoma on jaollinen luvulla n.http://www.wakkanet.fi/~pahio/Z.html == Katso myös == * Alkuluku * Täydellinen luku == Lähteet == Luokka:Lukuteoria
Craig Moore

Craig Moore (s. 12. joulukuuta 1975 Canterbury, Uusi Etelä-Wales) on australialainen jalkapalloilija. Pelipaikaltaan hän on puolustaja. Moore aloitti jalkapallouransa Skotlannissa Rangers FC:ssä, jossa hän pelasi jo junioriaikoinaan. Hän solmi ensimmäisen ammattilaissopimuksensa seuran kanssa 1993 ja pelasi joukkueessa tammikuuhun 2005 saakka lukuun ottamatta kautta 1998–1999 jolloin hän pelasi Crystal Palace FC:ssä. Moore oli Australian joukkueen kapteeni Ateenan olympialaisissa 2004. Olympiaturnauksen takia hän ei päässyt Skotlannin Valioliigan ensimmäisiin otteluihin syksyllä 2004, mikä suututti Rangersin valmentajan Alex McLeishin. Moore myytiin tammikuussa 2005 Saksan Bundesliigaan Borussia Mönchengladbachiin. 30. heinäkuuta 2005 hän siirtyi Newcastleen, jossa teki debyyttinsä 22. maaliskuuta 2006 FA Cupin puolivälierissä Chelsea FC:tä vastaan. Heinäkuussa 2007 hän siirtyi Australiaan Queensland Roar -joukkueeseen. Moore valittiin Australian jalkapallomaajoukkueeseen Saksan MM-kisoihin 2006. Hän teki turnauksessa maalin rangaistuspotkusta ottelussa Kroatiaa vastaan. Hän pelasi Australian maajoukkueessa 52 maaottelua ja teki niissä kaksi maalia. == Lähteet == Luokka:Australialaiset jalkapalloilijat Luokka:Vuonna 1975 syntyneet Luokka:Elävät henkilöt
Cullenin luku

Cullenin luku on positiivinen kokonaisluku C_n, joka on muotoa n\cdot 2^n + 1, jossa n on positiivinen kokonaisluku. Kymmenen ensimmäistä Cullenin lukua ovat 3, 9, 25, 65, 161, 385, 897, 2049, 4609 ja 10241. Vaikuttaa siltä, että lähes kaikki Cullenin luvut ovat yhdistettyjä. Cullenin alkuluku on Cullenin luku, joka on myös alkuluku. Ei tiedetä, onko Cullenin alkulukuja äärettömän monta. Heinäkuussa 2009 Magnus Bergman löysi suurimman tunnetun Cullenin alkuluvun: 6679881*26679881. Ei tiedetä, onko olemassa ainuttakaan sellaista alkulukua p, että Cullenin luku C_p olisi myös alkuluku. ==Lähteet== Luokka:Lukuteoria Luokka:Ratkaisemattomat matemaattiset ongelmat
Kazuo Ishiguro

Kazuo Ishiguro (s. 8. marraskuuta 1954 Nagasaki) on japanilaissyntyinen brittikirjailija. Hänelle myönnettiin Nobelin kirjallisuuspalkinto vuonna 2017. == Elämä ja ura == Ishiguro muutti perheensä kanssa Englantiin vuonna 1960 isänsä työn vuoksi ja kävi koulua Surreyssa. Hän opiskeli englannin kieltä ja filosofiaa Kentin yliopistossa ja luovaa kirjoittamista East Anglian yliopistossa Malcolm Bradburyn johdolla. Tuolloin hän tapasi myös kirjailijanuransa varhaisen mentorin, Angela Carterin. Vuonna 1981 kolme Ishiguron novellia julkaistiin teoksessa Introductions 7: Stories by New Writers. Kokopäiväisesti Ishiguro alkoi kirjoittaa vuonna 1982. Samana vuonna ilmestyi hänen esikoisromaaninsa Silmissä siintävät vuoret. Se sai Winifred Holtbyn muistopalkinnon. Vuonna 1983 Granta-kirjallisuuslehti nimesi Ishiguron yhdeksi 20 lupaavasta nuoresta brittikirjailijasta. Ishiguron toinen romaani Menneen maailman maalari ilmestyi vuonna 1986. Se käsittelee Japanin suhdetta toisen maailmansodan tapahtumiin. Teos voitti Whitbreadin Vuoden kirja -palkinnon ja oli ehdolla Booker-palkinnon saajaksi. Vuonna 1989 ilmestyi Ishiguron kolmas romaani, sodanjälkeiseen Englantiin sijoittuva Pitkän päivän ilta. Se sai Booker-palkinnon ja siitä tehtiin samanniminen elokuva, jonka pääosia näyttelivät Anthony Hopkins ja Emma Thompson. Ishiguron neljäs romaani Surullinen pianisti (1995) sai ilmestymisvuonnaan Cheltenham-palkinnon. Vuonna 2000 ilmestyi Shanghaihin sijoittuva teos Me orvot, joka oli Whitbread- ja Booker-palkintoehdokkaana. Ishiguron kuudes romaani Ole luonani aina (2005) oli Booker-palkintoehdokas ja Arthur C. Clarke -palkintoehdokas. Teoksesta ilmestyi samanniminen elokuva vuonna 2010. Vuonna 2009 ilmestyi Ishiguron ensimmäinen novellikokoelma Yösoittoja (2009), joka oli ehdolla James Tait Back -muistopalkinnon saajaksi. Ishiguron seitsemäs romaani Haudattu jättiläinen ilmestyi vuonna 2015 ja viimeisin romaani Klara ja aurinko vuonna 2021. Ishiguron kirjoja on käännetty yli 30 kielelle. Suomessa niitä on ilmestynyt Tammen Keltaisessa kirjastossa. Kirjoja ovat suomentaneet Marjatta Kapari ja Helene Bützow. Kirjojen lisäksi Ishiguro on tehnyt alkuperäiskäsikirjoituksen Channel 4:n televisioelokuviin A Profile of Arthur J. Mason (1984) ja The Gourmet (1985). Vuonna 1995 Ishiguro sai Brittiläisen imperiumin ritarikunnan OBE-arvonimen. Hän on Royal Society of Literaturen jäsen. Ranskan hallitus myönsi hänelle vuonna 1998 Chevalier de l’Ordre des Arts et des Lettres -kunniamerkin. Ishiguro asuu Lontoossa vaimonsa kanssa. Heillä on yksi tytär. == Teokset == * * * * * * * * * * == Elokuvat == * The Saddest Music in the World (2003, elokuvakäsikirjoitus) * The White Countess (2005, elokuvakäsikirjoitus) == Lähteet == Luokka:Brittiläiset kirjailijat Luokka:Booker-palkinnon saajat Luokka:Royal Society of Literaturen jäsenet Luokka:Nobelin kirjallisuuspalkinnon saajat Luokka:Vuonna 1954 syntyneet Luokka:Elävät henkilöt
Roberto Abbondanzieri

Roberto ”Pato” Carlos Abbondanzieri (s. 19. elokuuta 1972 Bouquet, Santa Fen maakunta, Argentiina) on argentiinalainen jalkapallomaalivahti, joka edusti kotimaansa seurojen lisäksi espanjalaista Getafea ja Brasilian pääsarjassa pelaavaa Internacionalia. Abbondanzieri palasi takaisin Boca Juniorsiin tammikuussa 2009 edustettuaan seuraa aikaisemmin kymmenen vuoden ajan vuosina 1996–2006. Tuolloin hän saavutti seurassa useita kansallisia ja kansainvälisiä mestaruuksia. Hän on edustanut urallaan myös Rosario Centralia (1994–1996) ja espanjalaista Getafea (2006–2009). Getafen kanssa hän ylsi muun muassa UEFA Cupin puolivälieriin ja kahdesti Espanjan cupin Copa del Reyn loppuotteluun. Kaudella 2006–2007 hän oli päästetyt maalit suhteutettuna pelattuihin otteluihin Espanjan pääsarjan paras maalivahti. Argentiinan maajoukkueessa Abbondanzieri pelasi 49 ottelua vuosina 2004–2008. Hän oli joukkueen ykkösmaalivahti vuoden 2006 MM-kilpailuissa, joissa hän loukkaantui tappioon päättyneessä puolivälieräottelussa Saksaa vastaan ja joutui vaihtoon Argentiinan vielä johtaessa ottelua, sekä vuosien 2004 ja 2007 Copa Américassa. Abbondanzierilla on myös Italian kansalaisuus. Hänen sukunimensä kirjoitettiin aikaisemmin muodossa Abbondancieri, mutta anoessaan Italian kansalaisuutta vuonna 2002 hän muutti sen muotoon Abbondanzieri. Tämä oli hänen Italiasta Argentiinan emigroituneen isoisänsä alkuperäinen sukunimi, jonka viranomaiset olivat kirjoittaneet väärin. Abbondanzierin lempinimi on El Pato (), jonka hän sai jo pienenä johtuen samanlaisesta kävelytyylistään piirroshahmo Repe Sorsan () kanssa. == Saavutukset == * Copa Libertadores: 2000, 2001, 2003 * Intercontinental Cup: 2000, 2003 * Copa Conmebol: 1995 * Copa Sudamericana: 2004, 2005 * Recopa Sudamericana: 2005 * Argentiinan pääsarjamestaruus (Apertura): 1998, 2000, 2003, 2005 * Argentiinan pääsarjamestaruus (Clausura): 1999, 2006 == Lähteet == == Aiheesta muualla == * Roberto Abbondanzieri Football Database -sivustolla Luokka:Argentiinalaiset jalkapallomaalivahdit Luokka:Vuonna 1972 syntyneet Luokka:Elävät henkilöt
Since I Don’t Have You

Since I Don’t Have You on The Skylinersin vuonna 1959 tekemä R&B;/Soul - kappale. Sen ovat säveltäneet ja sanoittaneet Joseph Rock ja Jimmy Beaumont. Kappale edustaa 1950-luvun lauluyhtye- ja doowop-tyyliä. Erityisesti alkuperäinen versio on kuuluisa vahvasta falsettilauluosuudestaan. Kappale pääsi parhaimmillaan Billboard-listalla sijalle 12. Kappale löytyy elokuvista American Graffiti ja Tappava ase 2. Kappaleesta on tehty muitakin covereita. ==Guns N’ Rosesin versio== Hard Rock -yhtye Guns N’ Roses on levyttänyt kappaleesta coverversio albumille The Spaghetti Incident?. Kappale pääsi Billboard-listalla sijalle 69. Luokka:Vuoden 1959 kappaleet Luokka:Guns N’ Rosesin kappaleet